./data/phi0474/phi005/phi0474.phi005.perseus-lat2.xml
M. Tullius Cicero
Marcelli debitum reddebant, tum generi nomini familiae Marcellorum maxima voluntate tribuebant  Mithridates in Asia, cum eam provinciam totam occupasset, Mucia non sustulit  Hostis, et hostis in ceteris rebus nimis ferus et immanis, tamen honorem hominis deorum religione consecratum violare noluit: tu Syracusanos unum diem festum Marcellis impertire noluisti, per quos illi adepti sunt ut ceteros dies festos agitare possent?